Notum sit omnibus hominibus, tam futuris quam presentibus, quod ego Gaufredus de Marzech, veniens ad extremum diem mortis, derelinquo hujus seculi pompam, et accipio sanctæ religionis habitum in loco Cluniaco, ubi donnus Hugo abba magis videtur prodesse quam preesse; et dono Deo et sanctis apostolis ejus Petro et Paulo ad eundem locum, pro remedio animæ meæ, unum mansum, id est una cabanaria quem tenet Letaldus villanus in villa Colongias, et omnia quæ ad ipsum mansum pertinent, hoc est censum, campos, vineas, prata, arbores, totum ab integro. S. Gausfredi, qui hoc donum fecit. S. Joceranni, fratris ejus. S. Oddonis, fratris ejus.